Akkor jó, ha mindenki megszólítva érzi magát
A meteorológiai tavasz kezdetén ismertették, mit tartogat idén a „kulturális tavasz", amely március 31-én kezdõdik, és 24 napon át várja a közönséget 40 helyszínen, 150 programmal. A háromszoros Oscar-díjas olasz operatõr, Vittorio Storaro gyûjteményes fotókiállításától John Malkovich fellépésén át Liszt Koronázási misé-jéig szinte felsorolhatatlan a kínálat. Világsztárokkal, õsbemutatókkal, különleges produkciókkal készülnek a 37. Budapesti Tavaszi Fesztivál szervezõi.
Vittorio Storaro, John Malkovich, Goran Bregovic, Daniele Gatti, Georg Baselitz, Pumeza Matshikiza, Gyenyisz Macujev, és a Komische Oper Berlin – ez a felsorolás csak néhány kiragadott név a március 31. és április 23. között zajló Budapesti Tavaszi Fesztivál programjából. Világsztárok és a hazai mûvészeti élet legjobbjai, különleges együttmûködések, premierek és számtalan izgalmas köztéri esemény  várja majd az érdeklõdõket a fõváros legjelentõsebb tavaszi eseménysorozatán.

Káel Csaba, a Müpa vezérigazgatója, a Budapesti Tavaszi Fesztivál (BTF) operatív testületének elnöke elmondta, hogy a fesztiválon fellépõ mûvészek mára már nemzetközi szinten is a legrangosabb rendezvények közé sorolják a BTF-et, így hírét viszik a nagyvilágban, és örömmel térnek vissza friss produkcióikkal. A BTF négy éve zajlik megújult formában: Káel Csaba azt hangsúlyozta, hogy a kiszámítható anyagi bázisnak, a tervezhetõ gazdasági támogatásnak köszönhetõen tudnak több évre elõre egyeztetni a világsztár vendégekkel. Idén már azt is meg tudták valósítani, hogy minél kevesebb programütközés legyen a háromhetesnél is hosszabbra széthúzott rendezvénysorozatban, amely mostanra Európa egyik legrangosabb összmûvészeti fesztiváljává nõtte ki magát.

A BTF programjában számos koprodukció is található: amint Káel Csaba elmondta, a fesztiválnak otthont adó intézmények számára ez lehetõség arra, hogy javaslatot tegyenek olyan programokra, amely régi álmuk volna, és csak egy együttmûködés keretében sikerülhet megvalósítaniuk.  Ennek köszönhetõen jöhetett létre a világhírû, háromszoros Oscar-díjas olasz operatõr és fotográfus, Vittorio Storaro Writing with Light címû gyûjteményes kiállítása is, amelyet a Robert Capa Kortárs Fotográfiai Központban láthatnak majd az érdeklõdõk. A kiállítás az operatõr munkásságának azokat az európai gyökereit mutatja be, amelyekbõl a képi világa és látásmódja építkezik. Storaro olyan rendezõlegendákkal dolgozott, mint Francis Ford Coppola, Bernardo Bertolucci, Warren Beatty vagy Carlos Saura.

Az idei fesztiválprogram fontos évfordulók, tematikus fókuszpontok köré épül.  2017-ben van Kodály Zoltán születésének 135. és halálának 50. évfordulója: ebbõl az alkalomból bemutatóra készül a Magyar Állami Népi Együttes, Ködellik a Mátra címû esttel hajt fejet a mester elõtt Szokolay Balázs és Szokolay Dongó Balázs, valamint a zeneszerzõ kamarazenei mûvei adják a Classicus Ensemble rendhagyó, Múzsák csöndje – Múzsák hangja címû koncertsorozatának gerincét is. A fesztivál záróelõadása pedig Kodály Háry János címû operájának nagyszabású, félig szcenírozott elõadása lesz, Anger Ferenc rendezésében, Palló Imre vezényletével, aki Kodály Zoltán keresztfia.

A kiegyezés történelmi évfordulójáról megemlékezve Liszt Koronázási misé-jével áll színpadra az Osztrák–Magyar Haydn Filharmónia és a Bécsi Állami Opera Kórusa, olyan magyar szólistákkal, mint Kolonits Klára, Nyári Zoltán és Cser Krisztián. Kiegyezés/150 címmel pedig bemutatóra készül a Magyar Nemzeti Táncegyüttes, akik Zsuráfszky Zoltán koreográfiáját adják elõ. A Budapesti Történeti Múzeum Kincsek a város alatt címû kiállítása szintén ezt a korszakot mutatja be.

Káel Csaba az évfordulóval kapcsolatos programokról azt mondta: egy fesztivált többek között az tesz különlegessé, hogy gondolatokat, üzeneteket fogalmaz meg és kommunikál a mûvészet eszközeivel – ilyen üzenetet képviselnek a fenti évfordulók. A kiegyezésrõl azért is fontos megemlékeznünk, hangsúlyozta az Operatív Testület elnöke, mert a magyar polgári fejlõdés alapdátumának tekinthetõ, és komoly kulturális pezsgés kezdetét jelenti. Szerencsések és gazdagok vagyunk, tette hozzá, hogy Liszt Ferenc itt élt, és azért is van szükség ilyen nagyszabású koncertekre, mert kötelességünk továbbvinni az örökségét.

Bán Teodóra, a Budapesti Fesztivál- és Turisztikai Központ ügyvezetõje, az Operatív Testület tagja azt mondta, komoly és felelõsségteljes feladat az immár 37 éves márka gondozása, hiszen a BTF-hez hasonló fesztiválok meghatározzák a városról alkotott képet mind nemzetközi szinten, mind a helyiek szemében. Bán Teodóra hozzátette: a tehetségeknek szükségük van az ilyen ünnepekre, ahol fókuszba kerülhetnek, és ahol a fiatalok is bemutatkozhatnak, hiszen akkor igazán jó egy fesztivál, ha mindenki megszólítva érzi magát, és kultúrák, személyek, mûvészek találkozhatnak. Az évrõl évre egyre gazdagabb seregszemle pedig több szempontból is inspiratív, mert nemcsak egyre több turista érkezik a rendezvények miatt, hanem új alkotások is létrejönnek az itteni találkozásokból.

Nem véletlen, hogy maga a fesztiválprogram ezúttal is egy óriási promenáddal kezdõdik, amely tánc, zene és öltözék tekintetében a kiegyezés korát idézi, és Lisztet valamint Kodályt ábrázoló óriásbábok is felvonulnak, de a Hõsök terén bárki bekapcsolódhat az össztáncba.

Tánc terén ettõl függetlenül is kiemelkedõen gazdag a fesztivál kínálata: nemzetközi együttesek vendégjátékai és hazai bemutatók váltják egymást – Ibsen Peer Gynt címû drámai költeményét gondolta újra Edward Clug rendezõ–koreográfus és a Maribori Szlovén Nemzeti Színház Balettegyüttese, de csemegének ígérkezik A kalóz címû bemutató is a Magyar Állami Operaházban. Fuego címû flamenco-remekmûvével érkezik Magyarországra a spanyol Antonio Gades Company, az izraeli kortárs tánc rajongói pedig Sharon Eyal és Gai Behar OCD Love címû, technoütemekre komponált koreográfiáját láthatják a Trafóban.

Zenei mûfajok szempontjából sem kevésbé változatos a kínálat: itt lesz Yasmine Hamdan, triójával érkezik a szaxofonos Steve Coleman, a filmes inspirációkból dolgozó Tarkovsky Quartet, a nu jazz és future jazz ikonikus zongoristája, Bugge Wesseltoft, valamint az elektronikus zene osztrák mágusaként emlegetett Richard Dorfmeister és Rupert Huber is. Az elsõ világháború idõszakának kamarazenei termésébõl, többek között Bartók, Kodály, Debussy, Elgar, Fauré és Ravel mûveibõl válogat többnapos, négy elõadásból álló koncertsorozatán a különleges felállásban játszó, kísérletezõ kedvû, a barokktól a kortárs zenéig ívelõ skálán otthonosan mozgó Classicus Ensemble. Ennél jobb kamarazene nincs" – jelentette ki a formáció egyik tagja, Zétényi Tamás csellómûvész arra a kérdésre felelve, hogy miért esett a választásuk éppen a sorozat keretében bemutatott mûvekre.

Hosszú évek után a Müpa felkérésére lép fel újra együtt Hrutka Róbert és Jamie Winchester a Mendelssohn Kamarazenekarral kiegészülve. Hrutka Róbert elmondta, milyen örömmel mondtak igent, hiszen korábbi Müpa-koncertjüket máig piros betûs ünnepként tartja számon: elmondása szerint több díjat és további felkérést köszönhettek ottani szereplésüknek. A népszerû zenész azt is elárulta, hogy a közönség legnagyobb kedvenceit igyekeznek kiválogatni a dalaik közül a Wood&Strings címû, április 11-i koncertre.

A program sokszínûségéhez az újcirkusz kiemelt megjelenése is hozzájárul. Az újcirkusz az a pillanat, amikor a cirkusz már színház" – definiálta a mûfajt Vági Bence táncos, koreográfus, rendezõ, a Recirquel Újcirkusz Társulat alapítója és mûvészeti vezetõje. A fesztiválprogramban a népszerû Recirquelnek egy kamaradarabja szerepel: az Adieu! címû keserédes bohócduett, amelynek különlegessége, hogy fõszereplõi, Lakatos Leonetta és Pintér Áron egyszerre hivatásos bohócok és képzett artisták. A kísérleti jellegûnek számító produkció díszletéül egy polgári lakás szolgál, ahol azonban a berendezési tárgyak mind cirkuszi rekvizitumok, ami óriási kihívást jelent a díszlettervezõknek. A Cirque du Soleil kõszínházától Tel-Avivig nagy sikerrel turnézó Recirquel mellett az ausztrál CIRCA Opus2 címû elõadása és a Stockholmban alapított Svalbard Company produkciója, az All Genius All Idiot mutat fel további színeket az újcirkusz palettájáról.

A fesztivál egyik nagy szenzációjának ígérkezik továbbá John Malkovich és Michael Sturminger új, Just Call Me God – A diktátor utolsó beszéde címû elõadása, ahol a világhírû filmsztár játékát ismét a kiváló orgonista-karmester, Martin Haselböck kíséri, ezúttal orgonán, Bach, Ligeti és Messiaen kompozícióit megszólaltatva. A darab a 2017-es márciusi világpremier után alig néhány héttel érkezik Budapestre: az elõadást Hamburg futurisztikus hangversenytermében, az Elbphilharmonie-ban mutatják be, majd Amszterdamban és a londoni Barbican színpadán látható, ahonnan egyenesen a Müpába érkezik az elõadás.

A Budapesti Tavaszi Fesztivál keretében a fõváros legfontosabb kulturális intézményei, legizgalmasabb játszóhelyei és programhelyszínei fognak össze, de Budapest utcáin és terein is meglepetésekkel találkozhatnak a járókelõk, akik maguk is részeseivé válhatnak az eseményeknek. A városlakók és az ide látogatók a fesztivál ideje alatt városi sétákon fedezhetik fel a fõváros rejtett kincseit, és a #felafejjelbudapest projekt keretében húsz belvárosi art deco épület elõtt bukkanhatnak kültéri matricákon közölt ismertetõkre.

Budapesti Tavaszi Fesztivál 150 programmal várja az érdeklõdõket.

Programok - a teljesség igénye nélkül

Március 31-én, a fesztivál nyitónapján, Bertrand de Billy és a Lausanne-i Kamarazenekar lép fel a Zeneakadémián, a francia zongoramûvész, Pascal Rogé közremûködésével. A Magyar Nemzeti Galériában Újrajátszott múlt címmel nyílik meg a világhírû képzõmûvész, Georg Baselitz kiállítása. A fesztiválprogram részeként olyan kiváló mûvészek adnak koncertet, mint a Budapesten elsõ alkalommal fellépõ dél-afrikai operaénekesnõ, Pumeza Matshikiza, a zongoravirtuóz Ivo Pogorelich, és a káprázatos technikájú orosz zongoramûvész, Gyenyisz Macujev. Hazánkba érkezik Daniele Gatti és a Mahler Chamber Orchestra, a The Shanghai Quartet és a Lappföldi Kamarazenekar. Baráti Kristóf, Várdai István és Várjon Dénes többek közt Schumann és Mahler kamaramûveivel készülnek a fesztiválra.
Ünnepi különlegesség, hogy az Akademie für Alte Musik Berlin és a RIAS Kammerchor a belga karmester, René Jacobs vezényletével, Bach Máté-passiójával lép színpadra nagyszombaton, április 15-én. A számos nemzetközi díjjal elismert Nánási Henrik karmester, a Komische Oper Berlin fõzeneigazgatója ritkán vezényel Magyarországon, a fesztiválon azonban a legendássá vált elõadást, A varázsfuvolát dirigálja.
A Budapesti Tavaszi Fesztivál minden évben kiemelt figyelmet fordít egy-egy ország mûvészetére, 2017-ben a koreai kultúra áll a fókuszban: érkezik a dél-koreai énekes, gitáros és dalszerzõ, Gonne Choi és a világszerte sikerrel turnézó Coreyah zenekar, akik zenei fúziót teremtenek, összefûzve a popzenét, a népzenét és a jazzt, a hagyományos koreai hangzást, a nyugati rockot és a balkáni folklórt. Báll Dávid zongoramûvész Debussy-prelûdökkel mutatkozik be a fesztiválon, a Prágai Filharmónia Kórusa pedig Dvoøák egyik legszebb és legkülönösebb sorsú darabját hozza el.
A különbözõ zenei kultúrák, tradíciók összeolvadása a Budapesti Tavaszi Fesztivál világzenei programjának meghatározó alapélménye: márciusi amerikai turnéi után a Goran Bregovic Wedding and Funeral Orchestra Three Letters From Sarajevo címû koncertmûsorával tér vissza Budapestre, míg a The Gurdjieff Ensemble a tradicionális örmény és közép-ázsiai varázslatos hangszerek világába kalauzolja a közönséget.
Rendhagyó együttmûködésekben és új formákban sem lesz hiány: a Badora Társulat LAJTHA címû új elõadásában a Liszt Ferenc Zenemûvészeti Egyetem Zenekarának kiváló mûvészei kísérik majd a koreográfiát, a Frenák Pál Társulat fiatal táncmûvészei pedig kifejezetten a Bálna tereire készítenek helyszín-specifikus etûdöket.

A fesztivál vendégeként érkezik Budapestre a többszörös Grammy-díjas Snarky Puppy, a karibi, a brazil, az afrikai pop, a jazz és a blues elképesztõen izgalmas elegyét hozza el Tcheka & Mário Laginha, és a fesztiválprogram része hazánk legrangosabb jazzeseménye, a Magyar Jazz Ünnepe is.
Idén is bõvül a fesztivál partnereinek köre: új helyszínként csatlakozik a programhoz az Akvárium Klub, és a hosszú távú együttmûködés elsõ lépcsõfokaként olyan formációk és mûvészek mutatkoznak be itt, mint az argentin-svéd dalszerzõ-énekes José González, a jazztõl a thrash metálig minden mûfajban jártas, sokoldalú amerikai zenész, Thundercat, és elsõ ízben lép fel hazánkban a brooklyni születésû énekes-dalszerzõ, Matt Simons.

A képzõmûvészet, a fotómûvészet illetve a divat szerelmeseinek igazi „fesztivál a fesztiválban" élményt nyújt majd a Budapest Art Week hatnapos rendezvénye és a III. Budapesti Fotóutca Fesztivál, valamint a Mercedes Benz Fashion Week. A most születõ Pont Fesztivál kétnapos rendezvénye pedig az UNESCO szellemi örökségein keresztül zenei programokkal és látványosságokkal mutatja be a világ kultúráinak válogatott kincseit.
Hazai színházi társulatok, független alkotók új produkcióinak is teret és helyet ad a fesztivál: Pass Andrea Bebújós címû elõadása a Jurányi Produkciós Közösségi Inkubátorházban, a 42. Színház, S3awomir Mro1⁄4ek Ház a Határon címû abszurd tragikomédiája nyomán született, EuXIT címû elõadása pedig a Bethlen Téri Színházban látható.
Guus Kuijer: Minden dolgok könyve címû darabjának premierje a Kolibri Fészekben lesz, de Holle Anyó címmel bemutatóra készül a Budapest Bábszínház is. A nemzetközi alkotócsapattal, nemzetközi koprodukciókban született Journey / Drom címû darab az úgynevezett „balkáni úton" elinduló roma menekültek valós történetein keresztül az „úton levés" (Ando Drom) költészetét és politikáját tárja fel az Átrium Film-Színház színpadán.
Budapesti Tavaszi Fesztivál